
ΤΕΥΧΟΣ ΠΡΩΤΟ Αρ. Φύλλου 68 

5 Απριλίου 2011 


ΝΟΜΟΣ ΥΠ’ ΑΡΙΘ. 3945 

Κύρωση της από 8 Ιανουάριου 2011 Πράξης Νομοθετικού 
Περιεχομένου «Αναστολή προθεσμιών καί εργασιών 
του Διοικητικού Πρωτοδικείου και του Διοικητικού 
Εψετείου Αθηνών» και άλλες διατάξεις. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομε τον ακόλουθο νόμο που ψήφισε η Βουλή: 

Αρθρο πρώτο 

Κυρώνεται και αποκτά ισχύ νόμου από τη δημοσίευσή 
της στην Εφημερίδα της Κυβερνήσεως η από 8 Ιανουά¬ 
ριου 2011 Πράξη Νομοθετικού Περιεχομένου «Αναστολή 
προθεσμιών και εργασιών του Διοικητικού Πρωτοδικείου 
και του Διοικητικού Εφετείου Αθηνών» (ΦΕΚ 2 Α), η 
οποία έχει ως εξής: 

«ΠΡΑΞΗ ΝΟΜΟΘΕΤΙΚΟΥ ΠΕΡΙΕΧΟΜΕΝΟΥ 

Αναστολή προθεσμιών και εργασιών του Διοικητικού 
Πρωτοδικείου και του Διοικητικού Εφετείου Αθηνών 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την παράγραφο 1 του άρθρου 44 του Συντάγμα¬ 
τος, 

2. Το γεγονός ότι από την ενεργοποίηση εκρηκτικού 
μηχανισμού την 30ή Δεκεμβρίου 2010 προκλήθηκαν ση¬ 
μαντικές ζημιές στα κτίρια του Διοικητικού Πρωτοδικεί¬ 
ου και του Διοικητικού Εφετείου Αθηνών και οι στεγα- 
ζόμενες σε αυτά δικαστικές υπηρεσίες υποχρεώθηκαν 
να διακόψουν τη λειτουργία τους, 

3. Την έκτακτη περίπτωση εξαιρετικά επείγουσας και 
απρόβλεπτης ανάγκης να διασφαλιστούν η σωματική 
ακεραιότητα των δικαστικών λειτουργών και υπαλλή¬ 
λων, των δικηγόρων και των πολιτών, καθώς επίσης η 
δικαστική προστασία με την παροχή της δυνατότητας 
άσκησης δικονομικών δικαιωμάτων, η οποία περεμπο¬ 
δίστηκε λόγω της διακοπής της λειτουργίας των προ- 
αναφερθεισών δικαστικών υπηρεσιών, 

4. Τα από 1/3.1.2011 και 1/3.1.2011 έγγραφα των Προέ¬ 
δρων των Τριμελών Συμβουλίων Διεύθυνσης του Δι¬ 


οικητικού Εφετείου και του Διοικητικού Πρωτοδικείου 
Αθηνών, αντιστοίχως, 

5. Το Υ1289/3.1.2011 έγγραφο του Διευθύνοντος Συμ¬ 
βούλου της εταιρείας με την επωνυμία «Θέμις Κατα- 
σκευστική ΑΕ», και 

6. Τη σχετική πρόταση του Υπουργικού Συμβουλίου, 
αποφασίζουμε: 

Αρθρο 1 

1. Αναστέλλονται κατά το χρονικό διάστημα από 
30 Δεκεμβρίου 2010 έως και 28 Ιανουάριου 2011: α) οι 
εργασίες των δικαστικών υπηρεσιών του Διοικητικού 
Πρωτοδικείου Αθηνών, και β) οι νόμιμες και δικαστικές 
προθεσμίες για τη διενέργεια διαδικαστικών πράξεων 
και άλλων ενεργειών ενώπιον των υπηρεσιών του, καθώς 
επίσης η παραγραφή συναφών αξιώσεων. 

2. Δεν ισχύει η προβλεπόμενη στην προηγούμενη πα¬ 
ράγραφο αναστολή για την: 

α) υποβολή αντιρρήσεων κατά της απόφασης κράτησης 
ή παράτασης της κράτησης αλλοδαπού και την αίτηση 
για ανάκληση της πιο πάνω απόφασης, καθώς και την 
εκδίκαση των αντιρρήσεων και της αίτησης ανάκλησης 
(αρθρ. 76 παρ. 3 έως 6 ν. 3385/2005, 212 Α', όπως οι δια¬ 
τάξεις αυτές τροποποιήθηκαν με τις παρ. 2 των άρθρων 
48 ν. 3772/2009,112 Α', και 55 ν. 3900/2010, 213 Α), 

β) άσκηση αιτήσεων ακυρώσεως και αντίστοιχων αιτή¬ 
σεων αναστολής (αρθρ. 15 ν. 3068/2002, 274 Α', όπως το 
άρθρο αυτό αντικαταστάθηκε με αρθρ. 49 ν. 3900/2010, 
213 Α'), καθώς και την εξέταση των συναφών αιτημάτων 
για έκδοση προσωρινής διαταγής, 

γ) άσκηση προσφυγών και ανακοπών κατά διοικητικών 
πράξεων, όταν η εκτέλεση των πράξεων αυτών δεν 
αναστέλλεται εκ του νόμου, καθώς και την άσκηση των 
σχετικών αιτήσεων αναστολής κατ’ αρθρ. 200 Κώδικα 
Διοικητικής Δικονομίας και την εξέταση συναφών αιτη¬ 
μάτων για έκδοση προσωρινής διαταγής και 

δ) παραλαβή και καταχώριση των ενστάσεων στις 
εκλογές της 7ης και 14ης Νοεμβρίου 2010 για την ανά¬ 
δειξη των αρχών των Οργανισμών Τοπικής Αυτοδιοί¬ 
κησης πρώτου βαθμού. 

3. Αναστέλλονται κατά το χρονικό διάστημα από 30 
Δεκεμβρίου 2010 έως και 14 Ιανουάριου 2011: 

α) Οι εργασίες των δικαστικών υπηρεσιών του Διοι¬ 
κητικού Εφετείου Αθηνών, και 

β) Οι νόμιμες και δικαστικές προθεσμίες για τη διε¬ 
νέργεια διαδικαστικών πράξεων και άλλων ενεργειών 
ενώπιον των υπηρεσιών του, καθώς επίσης η παραγρα¬ 
φή συναφών αξιώσεων. 

Αρθρο 2 

Η ισχύς της παρούσας, η οποία θα κυρωθεί νομοθετικά 
σύμφωνα με τα οριζόμενα στην παράγραφο 1 του άρθρου 
44 του Συντάγματος, αρχίζει στις 30 Δεκεμβρίου 2010. 

Αθήνα, 8 Ιανουάριου 2011 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

Ο ΠΡΩΘΥΠΟΥΡΓΟΣ 

ΓΕΩΡΓΙΟΣ Α. ΠΑΠΑΝΔΡΕΟΥ 

ΤΑ ΜΕΛΗ ΤΟΥ ΥΠΟΥΡΓΙΚΟΥ ΣΥΜΒΟΥΛΙΟΥ 
ΙΩΑΝΝΗΣ ΡΑΓΚΟΥΣΗΣ, ΓΕΩΡΓΙΟΣ ΠΑΠΑΚΩΝΣΤΑΝΤΙ¬ 
ΝΟΥ, ΔΗΜΗΤΡΙΟΣ ΔΡΟΥΤΣΑΣ, ΜΙΧΑΛΗΣ ΧΡΥΣΟΧΟΪΔΗΣ, 
ΚΩΝΣΤΑΝΤΙΝΑ ΜΠΙΡΜΠΙΛΗ, ΑΝΝΑ ΔΙΑΜΑΝΤΟΠΟΥΛΟΥ, 
ΔΗΜΗΤΡΙΟΣ ΡΕΠΠΑΣ, ΛΟΥΚΙΑ-ΤΑΡΣΙΤΣΑ ΚΑΤΣΕΛΗ, ΑΝ- 
ΔΡΕΑΣ ΛΟΒΕΡΔΟΣ, ΧΡΗΣΤΟΣ ΠΑΠΟΥΤΣΗΣ, ΠΑΥΛΟΣ 
ΓΕΡΟΥΛΑΝΟΣ, ΙΩΑΝΝΗΣ ΔΙΑΜΑΝΤΙΔΗΣ, ΧΑΡΑΛΑΜΠΟΣ 
ΠΑΜΠΟΥΚΗΣ, ΜΑΡΙΑ-ΕΛΙΖΑ ΞΕΝΟΓΙΑΝΝΑΚΟΠΟΥΛΟΥ, 
ΠΑΝΑΓΙΩΤΗΣ ΜΠΕΓΛΙΤΗΣ, ΝΙΚΟΛΑΟΣ ΣΗΦΟΥΝΑΚΗΣ, 
ΤΗΛΕΜΑΧΟΣ ΧΥΤΗΡΗΣ». 

Άρθρο δεύτερο 

Στην εξαίρεση από την αναστολή της παραγράφου 
2 του άρθρου 1 της κυρούμενης με το παρόν Πράξης 
Νομοθετικού Περιεχομένου περιλαμβάνεται από τη θέση 
της σε ισχύ η έκδοση και η δημοσίευση αποφάσεων των 
περιπτώσεων α’, β’, γ’, δ’ της ίδιας παραγράφου. 

Άρθρο τρίτο 

Οιδιατάξειςτηςπαραγράφου4τουάρθρου28τουν.2579/ 
1998 έχουν εφαρμογή και επί του Πατριαρχείου Ιεροσο¬ 
λύμων ή του Ιερού Κοινού του Παναγίου Τάφου. 

Άρθρο τέταρτο 

1. Η προθεσμία της παραγράφου 6 του άρθρου 10 του 
ν.δ. 3082/1954 (ΦΕΚ 257 Α), που έχει παραταθεί με την 


παράγραφο 2 του άρθρου 50 του ν. 3772/2009 (ΦΕΚ 112 
Α') μέχρι την 31η Δεκεμβρίου 2010, παρατείνεται για 
δύο (2) ακόμα έτη από τη λήξη της, δηλαδή μέχρι την 
31η Δεκεμβρίου 2012. 

2. Οι πίνακες κατάταξης των υποψηφίων του διαγωνι¬ 
σμού για την πλήρωση κενών οργανικών θέσεων δικα¬ 
στικών υπαλλήλων που προκηρύχθηκε με την απόφαση 
5223/23.1.2009 του Υπουργού Δικαιοσύνης (Εφημερίδα 
της Κυβερνήσεως, Τεύχος Προκηρύξεων ΑΣΕΠ, φ. 23 
της 2ας Φεβρουάριου 2009) ισχύουν έως την 31η Δε¬ 
κεμβρίου 2012. 

Άρθρο πέμπτο 

Η ισχύς του παρόντος αρχίζει από τη δημοσίευσή του 
στην Εφημερίδα της Κυβερνήσεως. 

Παραγγέλλομε τη δημοσίευση του παρόντος στην 
Εφημερίδα της Κυβερνήσεως και την εκτέλεσή του ως 
νόμου του Κράτους. 

Αθήνα, 1 Απριλίου 2011 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ΟΙ ΥΠΟΥΡΓΟΙ 

ΠΑΙΔΕΙΑΣ, ΔΙΑ ΒΙΟΥ 

ΟΙΚΟΝΟΜΙΚΩΝ ΜΑΘΗΣΗΣ ΚΑΙ ΘΡΗΣΚΕΥΜΑΤΩΝ 

Γ. ΠΑΠΑΚΩΝΣΤΑΝΤΙΝΟΥ Α. ΔΙΑΜΑΝΤΟΠΟΥΛΟΥ 

ΔΙΚΑΙΟΣΥΝΗΣ, ΔΙΑΦΑΝΕΙΑΣ 
ΚΑΙ ΑΝΘΡΩΠΙΝΩΝ ΔΙΚΑΙΩΜΑΤΩΝ 

X. ΚΑΣΤΑΝΙΔΗΣ 


Θεωρήθηκε και τέθηκε η Μεγάλη Σφραγίδα του Κρά¬ 
τους. 

Αθήνα, 1 Απριλίου 2011 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

X. ΚΑΣΤΑΝΙΔΗΣ 





ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

